ສຳນັກງານໃຫຍ່​ ບໍລິສັດຜະລິດ​ ເຄຶ່ອງອີ​ເລກ​ໂທຣນິກ Olympus ຖືກບຸກກວດຄົ້ນ
​ສື່​ມວນ​ຊົນ​ຍີ່ປຸ່ນ​ລາຍ​ງານ​ວ່າ ບ້ານ​ພັກ​ຂອງ​ອະດີດ​ຜູ້​ບໍລິຫານ​ບໍລິສັດ ​ໂຮມ​ທັງ​ອະດີດ​ປະທານ​ບໍລິສັດ ທ່ານ Kikukawa ​ກໍໄດ້​ຖືກ​ກວດຄົ້ນ
ພວກໄອຍະການຍີ່ປຸ່ນໄດ້ບຸກເຂົ້າໄປໃນສຳນັກງານໃຫຍ່ ຂອງບໍລິສັດຜະລິດເຄຶ່ອງອີເລກ ໂທຣນິກ Olympus ຂອງຍີ່ປຸ່ນທີ່ສ້າງຄວາມອັບອາຍຂາຍໜ້າ ອັນເປັນພາກສ່ວນຂອງ ການສືບສວນສອບສວນທີ່ກໍາລັງດໍາເນີນໄປຢູ່ໃນຂະນະນີ້ກ່ຽວກັບບັນຊີຊັບສິນທັງໝົດທີ່ ເປັນຂ່າວນອງນັນນັ້ນ ເມື່ອອັນພຸດມື້ນີ້ໂທລະພາບແຫ່ງຊາດໄດ້ອອກຂ່າວພວກນັກສືບສວນທີ່ໃສ່ຊຸດສີດໍາບຸກເຂົ້າ ໄປໃນຕຶກຫ້ອງການທີ່ກຸງໂຕກຽວຂອງບໍລິສັດຜະລິດກ້ອງຖ່າຍຮູບແລະອຸບປະກອນການ ແພດ ທາງບໍລິສັດກໍໃຫ້ການຢືນຢັນກ່ຽວ ກັບການເຂົ້າໄປຂອງພວກເຈົ້າໜ້າທີ່ ນອກນີ້ແລ້ວສື່ມວນຊົນຍີ່ປຸ່ນລາຍງານວ່າ ບ້ານພັກຂອງພວກອະດີດຜູ້ບໍລິຫານບໍລິສັດ ໂຮມທັງອະດີດປະທານບໍລິສັດທ່ານ Tsuyoshi Kikukawa ໄດ້ຖືກກວດຄົ້ນ ທ່ານ Kikukawa ຖືກສົງໄສວ່າເປັນຜູ້ມີສ່ວນປົກປິດ ເງິນຫລັກຊັບທີ່ລຸບທຶນຈໍານວນນຶ່ງພັນ ຫ້າຮ້ອຍລ້ານໂດລາ ທີ່ຢ້ອນຫລັງຕັ້ງແຕ່ຊຸມປີ 1990 ເປັນຕົ້ນມາ ບໍລິສັດດັ່ງກ່າວທີ່ມີອາຍຸໄດ້ 92 ປີ ແມ່ນຢູ່ພາຍໃຕ້ການສືບສວນສອບສວນໂດຍພວກຕໍາ ຫລວດຍີ່ປຸ່ນ ເຈົ້າໜ້າທີ່ຄວບຄຸມການເງິນ ແລະພວກໄອຍະການສານ ທີ່ອາດທຳການຟ້ອງ ຮ້ອງດ້ານອາຍາຕໍ່ພວກເຈົ້າໜ້າທີ່ ອາວຸໂສຂອງບໍລິສັດດັ່ງກ່າວ ຂ່າວນອງນັນເລີ່ມຮູ້ກັນເທື່ອທໍາອິດໃນເດືອນຕຸລາຜ່ານມາ ຊຶ່ງທ່ານ Michael Wood ford ຜູ້ເປັນຫົວໜ້າບໍລິຫານຂອງບໍລິສັດໃນເວລານັ້ນເກີດມີບັນຫາເລື່ອງບັນຊີທີ່ຖືກກ່າວ ຫາວ່າລວມຫົວກັນເຮັດຂຶ້ນມາໂດຍພວກເຈົ້າໜ້າທີ່ອາວຸໂສກຸ່ມນຶ່ງ ທ່ານ Michael Woodford ຖືກໄລ່ອອກໂດຍຄະນະປົກຄອງບໍລິສັດ ຫລັງຈາກເລຶ່ອງ ນອງນັນຖືກເປີດເຜີຍ ຊຶ່ງເວລານີ້ ຜູ້ກ່ຽວກໍາລັງພະຍາ ຍາມຫາທາງກັບຄືນມາໂດຍຮ້ອງ ຂໍຕໍ່ພວກເຈົ້າຂອງຮຸ້ນແລະພວກອື່ນໆ ວ່າທ່ານສາມາດຊ່ວຍສະສາງບໍລິສັດໄດ້